สถานีวัดพระศรีมหาธาตุ

**สถานีวัดพระศรีมหาธาตุ** (; รหัส: N17 (สายสุขุมวิท), PK16 (สายสีชมพู)) เป็นสถานีรถไฟฟ้าบีทีเอสและรถไฟฟ้ามหานครแบบยกระดับในเส้นทางสายสุขุมวิทและสายสีชมพูในพื้นที่เขตบางเขน กรุงเทพมหานคร สถานีของรถไฟฟ้าบีทีเอสวางตัวขนานกับอุโมงค์ลอดใต้วงเวียนอนุสาวรีย์พิทักษ์รัฐธรรมนูญหรือวงเวียนหลักสี่ ขณะที่สถานีของรถไฟฟ้ามหานครวางตัวขนาบข้างสะพานข้ามทางแยกแนวถนนแจ้งวัฒนะ–ถนนรามอินทรา นับเป็นสถานีเปลี่ยนสายที่สำคัญในย่านกรุงเทพมหานครตอนเหนือ

สถานีแห่งนี้อยู่ใกล้กับสถานที่สำคัญหลายแห่ง ได้แก่ วัดพระศรีมหาธาตุวรมหาวิหาร มหาวิทยาลัยราชภัฏพระนคร และสถานีตำรวจนครบาลบางเขน สถานีของส่วนสายสุขุมวิทเปิดใช้งานเมื่อวันที่ 5 มิถุนายน พ.ศ. 2563 โดยเคยเป็นสถานีสุดท้ายของการเปิดให้บริการส่วนต่อขยายรถไฟฟ้าสายสีเขียวเหนือ ช่วงหมอชิต–คูคต ระยะที่ 3 จำนวน 4 สถานี ขณะที่สถานีของสายสีชมพู เปิดใช้งานเมื่อวันที่ 21 พฤศจิกายน พ.ศ. 2566

## ที่ตั้ง
สถานีวัดพระศรีมหาธาตุตั้งอยู่บริเวณกลางวงเวียนอนุสาวรีย์พิทักษ์รัฐธรรมนูญ (จุดตัดระหว่างถนนพหลโยธิน ถนนแจ้งวัฒนะ และถนนรามอินทรา) ในพื้นที่แขวงอนุสาวรีย์ เขตบางเขน กรุงเทพมหานคร

ในแผนงานเดิมของสำนักงานนโยบายและแผนการขนส่งและจราจร (สถานะก่อนกรมการขนส่งทางราง) สถานีแห่งนี้ในสายสีชมพูใช้ชื่อว่า **สถานีวงเวียนหลักสี่** ตามชื่อทางแยก และ **สถานีอนุสาวรีย์พิทักษ์รัฐธรรมนูญ** ตามชื่ออนุสาวรีย์พิทักษ์รัฐธรรมนูญอันเป็นสัญลักษณ์ใหญ่ในพื้นที่ตั้ง แต่ในแผนการดำเนินการจริงของการรถไฟฟ้าขนส่งมวลชนแห่งประเทศไทยได้มีการขยับตำแหน่งของทั้งสถานีวัดพระศรีมหาธาตุแห่งนี้ จากตำแหน่งเดิมคือด้านหน้าวัดพระศรีมหาธาตุ และสถานีวงเวียนหลักสี่ของสายสีชมพูที่อยู่ด้านหน้ามหาวิทยาลัยเกริก ให้มาอยู่บริเวณกลางวงเวียนอนุสาวรีย์หลักสี่ และขยับตำแหน่งสถานีวงเวียนหลักสี่ของสายสุขุมวิท ให้ไปอยู่บริเวณด้านหน้าหมู่บ้านราชตฤณมัย เขตบางเขนแทน ทำให้ที่สุดแล้ว สถานีวงเวียนหลักสี่ในสายสีชมพู ใช้ชื่อสุดท้ายว่าสถานีวัดพระศรีมหาธาตุเหมือนกับสายสุขุมวิท ทั้งนี้สถานีวงเวียนหลักสี่ของสายสุขุมวิทในปัจจุบันคือสถานีพหลโยธิน 59

### การสูญหายของอนุสาวรีย์พิทักษ์รัฐธรรมนูญ

ในคราวก่อสร้างสถานีวัดพระศรีมหาธาตุได้มีการปรับตำแหน่งสถานีอยู่บ่อยครั้ง จนในที่สุดได้ข้อสรุปให้สถานีมาตั้งอยู่กลางวงเวียนหลักสี่ ซึ่งการย้ายตำแหน่งที่ตั้งสถานีทำให้ต้องมีการรื้อย้ายอนุสาวรีย์พิทักษ์รัฐธรรมนูญจากตำแหน่งเดิมออกไป 45 องศาทางทิศตะวันตกเฉียงเหนือ เพื่อไม่ให้บดบังทัศนียภาพของฌาปณสถานกองทัพอากาศ แต่หลังจากที่การรถไฟฟ้าขนส่งมวลชนแห่งประเทศไทยได้รื้อย้ายสำเร็จแล้วครั้งหนึ่ง ได้มี *กลุ่มคนไม่ระบุหน่วยงาน* เข้ามารื้อย้ายอนุสาวรีย์พิทักษ์รัฐธรรมนูญออกไปจากพื้นที่ เพื่อเป็นการเตรียมพื้นที่ให้การรถไฟฟ้าขนส่งมวลชนแห่งประเทศไทยและกิจการร่วมค้าบีเอสอาร์ดำเนินการเข้าพื้นที่เพื่อก่อสร้างสถานี การบังคับสูญหายของอนุสาวรีย์พิทักษ์รัฐธรรมนูญทำให้กลุ่มการเมืองฝ่ายซ้ายมองว่าการกระทำดังกล่าวเป็นการลบสัญลักษณ์ทางการเมือง และได้มีการเรียกร้องให้นำอนุสาวรีย์ฯ กลับมาตั้งที่เดิม อนึ่งทั้งกรุงเทพมหานคร และรฟม. ได้ปฏิเสธว่าไม่ทราบเรื่องการย้ายอนุสาวรีย์ออกไปจากพื้นที่และหลักฐานการรื้อย้ายก็ไม่สามารถหาได้พบ ภายหลังได้มีการทุบฐานอนุสาวรีย์ทิ้งทั้งหมดและปรับปรุงใหม่เป็นสวนหย่อมเพื่อเพิ่มทัศนียภาพ และอีกส่วนหนึ่งได้ปรับปรุงเป็นห้องเครื่องของสถานีรถไฟฟ้าซึ่งเป็นพื้นที่หวงห้ามของ รฟม. และบีทีเอสซี

## รายละเอียด
### สีสัญลักษณ์
สถานีรถไฟฟ้าบีทีเอส สายสุขุมวิท จะใช้สีเขียวเข้มตกแต่งรั้วและเสาชานชาลา ป้ายทางเข้าและทางขึ้นสถานี เพื่อบ่งบอกว่าเป็นสถานีฝั่งพหลโยธินเหนือ สถานีรถไฟฟ้าสายสีชมพู จะใช้สีชมพูตกแต่งสถานีเพื่อสื่อให้เห็นว่าเป็นสถานีของโครงการรถไฟฟ้าสายสีชมพู

### รูปแบบ
เป็นสถานียกระดับ โดยสถานีของสายสุขุมวิทจะวางคร่อมอยู่เหนือสะพานข้ามวงเวียนอนุสาวรีย์พิทักษ์รัฐธรรมนูญ การก่อสร้างสถานีจึงต้องเว้นพื้นที่ชั้นขายบัตรโดยสารตรงกลางสถานีในลักษณะเดียวกันกับสถานีแยกนนทบุรี 1 ของรถไฟฟ้ามหานคร สายฉลองรัชธรรม ตามความกว้างของสะพานโดยรวมพื้นที่ของรางรถไฟฟ้าสายสีชมพูเข้าไปด้วย ส่วนสถานีของสายสีชมพูจะวางขนาบข้างสะพานดังกล่าวทางทิศตะวันออกเฉียงใต้ของวงเวียนอนุสาวรีย์พิทักษ์รัฐธรรมนูญ โดยมีสะพานเชื่อมชานชาลาทั้งสองเข้าด้วยกัน

พื้นที่ชั้นขายบัตรโดยสารแบ่งออกเป็นสองส่วน และยังทำหน้าที่เป็นชั้นชานชาลาของรถไฟฟ้าสายสีชมพูซึ่งเป็นชานชาลาด้านข้างตามแนวของถนนรามอินทรา ส่วนชานชาลาของรถไฟฟ้าบีทีเอสจะอยู่ชั้นบนสุดที่ความสูง 17–18 เมตร เป็นชานชาลาแบบกลางตามแนวถนนพหลโยธิน

### การจัดพื้นที่ในตัวสถานี
แบ่งเป็น 3 ชั้น ประกอบด้วย
* **G** ชั้นพื้นถนน
* **2** ชั้นจำหน่ายบัตรโดยสารของทั้งรถไฟฟ้าบีทีเอส สายสุขุมวิท และรถไฟฟ้าสายสีชมพู รวมถึงยังเป็นชานชาลา สำหรับรถไฟฟ้าสายสีชมพู ในทิศทางตั้งฉากกันกับรถไฟฟ้าบีทีเอส สายสุขุมวิท ตามแนวของถนนรามอินทรา
* **3** ชั้นชานชาลา สำหรับรถไฟฟ้าบีทีเอส สายสุขุมวิท


BTS Constitution protectors monument - garden .jpg|สวนหย่อมใต้สถานีสายสุขุมวิท
BTS Constitution protectors monument - north side - Platform entrance and exit.jpg|ชานชาลาสายสุขุมวิท
BTS Constitution protectors monument - north side - emergency exit.jpg|ประตูกั้นระบบรถไฟฟ้าสายสุขุมวิท
MRT Pink Line Wat Phra Si Mahathat Station 20231203-3.jpg|ชั้นจำหน่ายบัตรโดยสารสายสีชมพู
MRT Pink Line Wat Phra Si Mahathat Station 20231203-6.jpg|ชานชาลาสถานีสายสีชมพู
MRT Pink Line Wat Phra Sri Mahathat Station 20230903-2.jpg|ทางออก 3 สายสีชมพู
MRT Pink Line Wat Phra Si Mahathat Station 20231203-7.jpg|ป้ายชานชาลา 2 สายสีชมพู


### ทางเข้า–ออก
ประกอบด้วยทางขึ้น–ลงปกติและทางเดินใต้รางรถไฟฟ้า (สกายวอล์ก) โดยสถานีทั้งสองส่วนจะนับทางเข้า–ออกแยกจากกัน ดังนี้
#### สายสีเขียว
* **1** วัดพระศรีมหาธาตุวรมหาวิหาร, มหาวิทยาลัยราชภัฏพระนคร, สำนักงานประปาสาขาบางเขน การประปานครหลวง, ศูนย์บริการลูกค้าโทรคมนาคมแห่งชาติ หลักสี่ (ลิฟต์, บันไดเลื่อน)
* **2** สำนักงานเขตบางเขน, สถาบันพัฒนาสุขภาวะเมือง, ห้องสมุดประชาชน เขตบางเขน, โรงเรียนประชาภิบาล (ลิฟต์, บันไดเลื่อน)
* **3** ซอยแจ้งวัฒนะ 2, สถานธนานุเคราะห์ สาขา 15, ซิลค์เพลส พหลโยธิน–หลักสี่ (ลิฟต์, บันไดเลื่อน)
* **4** สถานีตำรวจนครบาลบางเขน, สวนรักษ์ธรรมชาติ, ที่ทำการไปรษณีย์รามอินทรา (ลิฟต์, บันไดเลื่อน)
* **สกายวอล์กทิศเหนือ**  โรงเรียนไทยนิยมสงเคราะห์, โลตัส สาขาหลักสี่, ซอยพหลโยธิน 57
* **สกายวอล์กทิศใต้**  วัดพระศรีมหาธาตุวรมหาวิหาร, ฌาปณสถานกองทัพอากาศ, ซอยพหลโยธิน 55,  สถาบันป้องกันควบคุมโรคเขตเมือง, สถานีดับเพลิงบางเขน, การไฟฟ้านครหลวง เขตบางเขน (ลิฟต์, บันไดเลื่อน)
จุดรวมพลอยู่ที่ทางออก 2 บริเวณด้านหน้าสำนักงานเขตบางเขน และทางออก 4 บริเวณสวนรักษ์ธรรมชาติ

#### สายสีชมพู
* **1** สถานีตำรวจนครบาลบางเขน, สวนรักษ์ธรรมชาติ
* **2** ที่ทำการไปรษณีย์รามอินทรา, มหาวิทยาลัยเกริก (ลิฟต์, บันไดเลื่อน)
* **3** สำนักงานเขตบางเขน, สถาบันพัฒนาสุขภาวะเมือง, ห้องสมุดประชาชน เขตบางเขน, โรงเรียนประชาภิบาล (ลิฟต์, บันไดเลื่อน)

ไฟล์:BTS Constitution protectors monument - Phrasri Mahathat entrance.jpg|ทางเข้าสถานีหน้าวัดพระศรีมหาธาตุ
ไฟล์:BTS Constitution protectors monument - monument roundabout.jpg|ทางออกฉุกเฉินด้านทิศเหนือ


### แผนผัง

;**จุดสังเกต**
* ชั้น U3 จะเป็นพื้นที่ของสายสุขุมวิททั้งหมด
* ชั้น U2 จะเป็นพื้นที่ร่วมของทั้งสายสุขุมวิทและสายสีชมพู โดยที่
** พื้นที่สถานีสายสุขุมวิท ฝั่งสถานีตำรวจนครบาลบางเขน (มุ่งหน้าไปสถานีพหลโยธิน 59) จะเป็นทั้งสถานีและชานชาลาสายสีชมพู มุ่งหน้าไปสถานีรามอินทรา 3
** พื้นที่สถานีสายสุขุมวิท ฝั่งสำนักงานเขตบางเขน (มุ่งหน้าไปสถานีกรมทหารราบที่ 11) จะเป็นทั้งสถานีและชานชาลาสายสีชมพู มุ่งหน้าไปสถานีราชภัฏพระนคร

### เวลาให้บริการ

## สถานที่ใกล้เคียง
* สำนักงานเขตบางเขน
* กรมทหารขนส่งรักษาพระองค์
** ศูนย์การเคลื่อนย้ายกองทัพบก
* วัดพระศรีมหาธาตุวรมหาวิหาร 
** ฌาปนสถานกองทัพอากาศ
* มหาวิทยาลัยราชภัฏพระนคร 
** โรงเรียนมัธยมสาธิตวัดพระศรีมหาธาตุ
** พุทธวิชชาลัย
* มหาวิทยาลัยเกริก 
* โรงเรียนไทยนิยมสงเคราะห์
* การไฟฟ้านครหลวงเขตบางเขน การไฟฟ้านครหลวง
* ห้องสมุดประชาชนกรุงเทพมหานคร เขตบางเขน
* สถาบันป้องกันควบคุมโรคเขตเมือง กรมควบคุมโรค กระทรวงสาธารณสุข
* สถานีตำรวจนครบาลบางเขน 
* สถานีดับเพลิงบางเขน
* ศูนย์เยาวชนบางเขน
* สำนักงานเขตการเดินรถที่ 1 องค์การขนส่งมวลชนกรุงเทพ (อู่บางเขน) 
* สำนักงานประปาสาขาบางเขน การประปานครหลวง
* ศูนย์บริการลูกค้าโทรคมนาคมแห่งชาติ หลักสี่
* โลตัส สาขาหลักสี่ 
* หมู่บ้านอัมรินทร์นิเวศน์
* โรงแรมเบสท์ เวสเทิร์น นาดา ดอนเมือง แอร์พอร์ต
* สวนรักษ์ธรรมชาติ
* ตลาดลับกลางป่า
* เกษตรกลางกรุง

ไฟล์:BTS Constitution protectors monument - Bangkhen district office - Sri Khet Nakhon building.jpg|อาคารสำนักงานเขตบางเขนเก่า
ไฟล์:BTS Constitution protectors monument - Phrasri Mahathat temple .jpg|วัดพระศรีมหาธาตุ ส่วนอุโบสถและลานจอดรถ
ไฟล์:BTS Constitution protectors monument - Phrasri Mahathat - Pakoda.jpg|เจดีย์ในวัดพระศรีมหาธาตุ
ไฟล์:BTS Constitution protectors monument - Phrasri Mahathat temple sign.jpg|ป้ายวัดพระศรีมหาธาตุ
ไฟล์:BTS Constitution protectors monument - City electric beauru Bangkhen branch.jpg|การไฟฟ้านครหลวงบางเขน
ไฟล์:BTS Constitution protectors monument - Bangkhen fire station.jpg|สถานีดับเพลิงบางเขน
ไฟล์:BTS Constitution protectors monument - Bangkhen district office.jpg|สำนักงานเขตบางเขน
ไฟล์:BTS Constitution protectors monument - Buddha Wichalai.jpg|พุทธวิชชาลัย มองจากสะพานลอยด้านทิศใต้
ไฟล์:BTS Constitution protectors monument - Buddha Wichalai - close up.jpg|พุทธวิชชาลัย
ไฟล์:BTS Constitution protectors monument - Pink line contruction near the monument - overview.jpg|พื้นที่ก่อสร้างสถานีรถไฟฟ้าสายสีชมพูด้านทิศใต้
ไฟล์:BTS Constitution protectors monument - Pink line contruction near the monument.jpg|พื้นที่ก่อสร้างสถานีรถไฟฟ้าสายสีชมพูด้านทิศใต้ มองจากอาคารสถานีรถไฟฟ้า
ไฟล์:BTS Constitution protectors monument - station - south side.jpg|อาคารสถานีด้านทิศใต้
ไฟล์:BTS Constitution protectors monument - station - north side entrace view 2.jpg|วงเวียนอนุสาวรีย์พิทักษ์รัฐธรรมนูญด้านทิศตะวันตกเฉียงเหนือ
ไฟล์:BTS Constitution protectors monument - Pahonlayothin road - outbound.jpg|ถนนพหลโยธินฝั่งขาออกเมือง มองไปยังสถานี
ไฟล์:BTS Constitution protectors monument - Bangkhen metropolitan police station.jpg|สถานีตำรวจนครบาลบางเขน ด้านทิศเหนือของสถานี
ไฟล์:BTS Constitution protectors monument - the monument underpass.jpg|ทางลอดใต้อนุสาวรีย์พิทักษ์รัฐธรรมนูญฝั่งขาออกเมือง
ไฟล์:BTS Constitution protectors monument - .jpg|สะพานลอยข้ามแยกอนุสาวรีย์พิทักษ์รัฐธรรมนูญ
ไฟล์:BTS Constitution protectors monument - underpass.jpg|ทางลอดอนุสาวรีย์พิทักษ์รัฐธรรมนูญด้านทิศเหนือ


## รถโดยสารประจำทาง

### ป้ายฝั่งโลตัสหลักสี่

#### องค์การขนส่งมวลชนกรุงเทพ
*  เส้นทางที่มีรถรองรับวีลแชร์

#### รถเอกชน

*  เส้นทางที่มีรถรองรับวีลแชร์

### ป้ายฝั่งสถานีตำรวจนครบาลบางเขน
#### องค์การขนส่งมวลชนกรุงเทพ
*  เส้นทางที่มีรถรองรับวีลแชร์

#### รถเอกชน

*  เส้นทางที่มีรถรองรับวีลแชร์

### [[ไฟล์:Seal Bangkok Metropolitan Admin (green).svg|20px]] ถนนพหลโยธิน
#### องค์การขนส่งมวลชนกรุงเทพ
*  เส้นทางที่มีรถรองรับวีลแชร์

#### รถเอกชน

*  เส้นทางที่มีรถรองรับวีลแชร์

## อ้างอิง

วัดพระศรีมหาธาตุ
วัดพระศรีมหาธาตุ
หมวดหมู่:สิ่งก่อสร้างตั้งแต่ พ.ศ. 2563
วัดพระศรีมหาธาตุ